CELEX: C2007/315/75
Language: fi
Date: 2007-12-22 00:00:00
Title: Asia T-454/05: Yhteisöjen ensimmäisen oikeusasteen tuomioistuimen määräys 17.10.2007 — Sumitomo Chemical Agro Europe ja Philagro France v. komissio (Kasvinsuojeluaineet — Prokymidoni-tehoaine — Direktiivi 91/414/ETY — Kumoamiskanne — Laiminlyöntikanne — Lausunnon antamisen raukeaminen — Vahingonkorvauskanne — Tutkimatta jättäminen — Selvästi perusteeton kanne)

22.12.2007   
            
            
               FI
            
            
               Euroopan unionin virallinen lehti
            
            
               C 315/40
            
         Yhteisöjen ensimmäisen oikeusasteen tuomioistuimen määräys 17.10.2007 — Sumitomo Chemical Agro Europe ja Philagro France v. komissio
   (Asia T-454/05) (1)
   
   (Kasvinsuojeluaineet - Prokymidoni-tehoaine - Direktiivi 91/414/ETY - Kumoamiskanne - Laiminlyöntikanne - Lausunnon antamisen raukeaminen - Vahingonkorvauskanne - Tutkimatta jättäminen - Selvästi perusteeton kanne)
   (2007/C 315/75)
   Oikeudenkäyntikieli: englanti
   Asianosaiset
   
      Kantaja: Sumitomo Chemical Agro Europe SAS (Lyon, Ranska) ja Philagro France SAS (Lyon) (edustajat: asianajajat K. Van Maldegem ja C. Mereu)
   
      Vastaaja: Euroopan yhteisöjen komissio (asiamies: B. Doherty)
   Oikeudenkäynnin kohde
   Ensinnäkin ensisijaisesti 20.5.2005 päivättyyn kirjeeseen, joka liittyy prokymidoni-tehoaineen markkinoille saattamista koskevaan lupaan kasvinsuojeluaineiden markkinoille saattamisesta 15.7.1991 annetun neuvoston direktiivin 91/414/ETY (EYVL 230, s. 1) mukaisesti, sisältyvän väitetyn komission päätöksen kumoaminen, toiseksi ja kumoamiskanteeseen nähden toissijaisesti laiminlyöntikanne, jolla vaaditaan toteamaan, että komissio on lainvastaisesti jättänyt toteuttamatta toimenpiteet, joita Sumitomo Chemical Agro Europe SAS ja sen tytäryhtiöt ovat vaatineet 5.9.2005 päivätyllä kirjeellä, ja kolmanneksi vahingonkorvauskanne, jolla vaaditaan korvausta vahingosta, joka kantajille on aiheutunut ensisijaisesti 20.10.2005 päivättyyn kirjeeseen sisältyvän väitetyn päätöksen tekemisestä ja toissijaisesti siitä, että komissio ei ole toteuttanut 5.9.2005 päivätyllä kirjeellä vaadittuja toimenpiteitä.
   Määräysosa
   
               1)
            
            
               Lausunnon antaminen kumoamiskanteesta ja laiminlyöntikanteesta raukeaa.
            
         
               2)
            
            
               Vahingonkorvauskanne jätetään tutkimatta siltä osin kuin siinä vaaditaan korvausta vahingosta, jota Sumitomo Chemical Agro Europe SAS:lle ja Philagro France SAS:lle on aiheutunut siitä, että komissio on tehnyt 20.10.2005 päivättyyn kirjeeseen sisältyvän väitetyn päätöksen.
            
         
               3)
            
            
               Vahingonkorvauskanne hylätään oikeudellisesti selvästi perusteettomana siltä osin kuin siinä vaaditaan korvausta vahingosta, jota Sumitomo Chemical Agro Europelle ja Philagro Francelle on aiheutunut siitä, että komissio ei ole toteuttanut Chemical Agro Europen ja sen tytäryhtiöiden 5.9.2005 päivätyllä kirjeellä vaatimia toimenpiteitä.
            
         
               4)
            
            
               Sumitomo Chemical Agro Europe ja Philagro France vastaavat omista oikeudenkäyntikuluistaan ja komission oikeudenkäyntikuluista.
            
         
      (1)  EUVL C 60, 11.3.2006.